open-index/open-wikipedia-markdown huggingface dataset:
התאחדות האדריכלים ובוני הערים בישראל

250px|ממוזער|הכניסה למשרדי עמותת האדריכלים ביפו
**התאחדות האדריכלים ובוני ערים בישראל** (לשעבר **עמותת אדריכלים מאוחדים בישראל**) היא אחד הגופים המייצגים של אדריכלי ישראל. העמותה חברה בלשכת המהנדסים והאדריכלים בישראל ומייצגת במסגרת הלשכה את מקצוע האדריכלות. בראש העמותה עומדת כיום האדריכלית אורנה אנג'ל.

## היסטוריה
העמותה הוקמה בשנת 1998 על ידי קבוצה של אדריכלים ובראשם האדריכל יצחק ליפובצקי ליר שכיהן באותו זמן כיו"ר אגודת האדריכלים בלשכת המהנדסים. הקבוצה החליטה לפרוש מלשכת המהנדסים והאדריכלים ולהקים עמותת אדריכלים עצמאית.

מקום משכנה של העמותה הוא בבית האדריכל' ברחוב המגדלור 15 ביפו העתיקה. חברות בעמותה כרוכה בתשלום דמי חבר. רוב חברי העמותה הם אדריכלים ותיקים.

## תחומי פעילות
* **תחרויות אדריכלים** - העמותה שותפה לארגון ויזום תחרויות ביחד עם קרנות שונות ורשויות מקומיות.
* **תערוכות** - הגלריה בבית האדריכל פועלת במשכנה של עמותת האדריכלים והיא בין הגלריות הבודדות בישראל המתמקדות בהצגת אדריכלות ותופעות אדריכליות במבט ייצוגי ובמבט ביקורתי.
* **השתלמויות וכנסים** – העמותה מארגנת ושותפה בארגון כנסים שונים בתחום התכנון והבניה.
* **פרסומי העמותה** - ביטאון העמותה 'פרספקטיבה' בהוצאת עמותת האדריכלים מהווה ביטאון מקצועי.
* **סיורי 'ארכיתור**' - סדרת סיורים בדגש אדריכלי תכנוני, הסיורים מועברים בעיקר על ידי אדריכלים על בניינים וסוגיות תכנוניות.
* **אות יקיר העמותה** – במסגרת יום האדריכל, מוענק בכל שנה אות יקיר העמותה לאנשים שנבחרו על שום הצטיינותם בתחומים שונים, בין הזוכים ניתן למצוא אדריכלים משפיעים כגון: אדריכל זאב דרוקמן, אדריכל מיכאל טרנר, אדריכל חיים דותן, אדריכל שמואל מסטצ'קין, אדריכל נחום זולוטוב, אדריכלית גבריאלה נוסבאום.
* **פרסים** – העמותה מעניקה ושותפה לפרסים שונים בתחום האדריכלות, פרס עזריאלי לפרויקט גמר מצטיין בשיתוף עם קרן עזריאלי, פרס אטיאס לאדריכלים צעירים. בנוסף שותף יו"ר העמותה להענקת פרס רכטר כחלק מחבר הנאמנים.

## ראו גם
* ארגון המהנדסים והאדריכלים העצמאיים בישראל
* איחוד האדריכלים הבינלאומי

## קישורים חיצוניים
* 

* 
* 
* 
* 
* 
* 

*
קטגוריה:אדריכלות
אדריכלים מאוחדים
אדריכלים מאוחדים
קטגוריה:ישראל: ארגוני תרבות
קטגוריה:ישראל: אדריכלות
גברים בשחור (תאוריית קשר)

210px|ממוזער|איור של אחד מה"גברים בשחור"
המונח **גברים בשחור** מתייחס לתאוריית קשר לפיה אנשים מסתוריים (בעיקר גברים) הלבושים בחליפות שחורות, מתיימרים להיות סוכני ממשל אמריקנים, ונוהגים להטריד או להפחיד עדים שצפו בעב"מים, על מנת לוודא שלא ידווחו על מה שראו. המונח גם משמש לעיתים רבות לתיאור גברים מסתוריים שפועלים עבור ארגונים חשאיים, כמו גם לארגוני ממשל שונים שממוקדים כביכול בהגנה על סודות מדינה. זהו מונח כללי, שמשמש על מנת להתייחס לכל אדם המתנהג באופן חריג או משונה, שהופעתו בזירה שבה נצפה עב"ם עשויה להיות קשורה באופן כלשהו לתקרית.

## בתרבות הפופולרית
הסרט "גברים בשחור" (1997), בכיכובם של טומי לי ג'ונס וויל סמית', התבסס על סדרת קומיקס בעלת אותו השם מאת לואל קנינגהם, ובהוצאת מארוול קומיקס, העוסקת בארגון ממשלתי חשאי של גברים הלבושים בחליפות שחורות המגנים על כדור הארץ מפני פעולות איבה על-טבעיות מצד שדים, מוטנטים וחוצנים. בשנת 2002 יצא סרט ההמשך "גברים בשחור 2" ובשנת 2012 יצא הסרט השלישי בסדרה "גברים בשחור 3", ולאחריו "גברים בשחור אינטרנשיונל". בעקבות הצלחת סדרת הסרטים הופקה גם סדרת טלוויזיה בזיכיון (1997–2001).

בפרק ה-20 של העונה השלישית של הסדרה "תיקים באפלה" הופיעו גברים בשחור אשר היו הן בני אנוש והן חוצנים.

הגברים בשחור מופיעים גם כדמויות במשחק הווידאו "Deus Ex".

## ראו גם
* תקרית רוזוול
* תאוריית קשר

## קישורים חיצוניים
* 

קטגוריה:עצמים בלתי מזוהים
קטגוריה:תאוריות קשר
Starless and Bible Black

**Starless and Bible Black** (בתרגום חופשי לעברית: **ללא כוכבים ושחור תנ"כי**) הוא אלבום על ידי להקת הרוק המתקדם, קינג קרימזון. רוב השירים בעלי המילים עוסקים בסאטירה אודות הסיאוב והחומרנות בחברה. יוצא מן הכלל, הן במילים והן במלודיה הוא השיר הלירי, The Night Watch.
## הפקה
שם האלבום הוא כשם הקטע האינסטרומנטלי הארוך הפותח את צידו השני של האלבום. השם לקוח מפתיחת יצירתו של דילן תומאס, "תחת חרש חלב" (Under Milk Wood).

באלבום שמונה שירים ושניים מהם הן יצירות אינסטרומנטליות ארוכות. הראשונה נמשכת 9 דקות והשנייה נמשכת 11 דקות. לכן בתקליט הויניל המקורי, שתי היצירות מכסות את כל הצד השני. חמישה מהשירים באלבום הוקלטו בהופעות חיות ונערכו באולפן – רק שני השירים הפותחים את האלבום הוקלטו באולפן. השיר The Night Watch עד 1:57 דקות לשיר הוקלט בהופעה והלאה מנקודה זו, הוקלט באולפן. שני אלבומי הופעה של הלהקה שיצאו מאוחר יותר: The Great Deciver ו-The Night Watch נקראים על שם שני שירי האלבום.

זהו האלבום האחרון של הלהקה בו כנר הלהקה, דייוויד קרוס והאחרון בו השתתף הפזמונאי האורח, ריצ'רד ג'יימס פאלמר. למרות שהיצירה האינסטרומנטלית Trio מנוגנת ללא תופים, מתופף הלהקה ביל ברופורד נכלל בקרדיט על השיר.

## רשימת הקטעים

## הרכב הנגנים
*רוברט פריפ – גיטרה, מלוטרון, פסנתר חשמלי, אביזרים
*ג'ון וטון – גיטרה בס, שירה
*ביל ברופורד – תופים, כלי הקשה
*דייוויד קרוס – כינור, ויולה, מלוטרון, פסנתר חשמלי

## קישורים חיצוניים

* אורי ברייטמן, סטארלס אנד בייבל בלאק, אתר Mitkadem.co.il, 29 בינואר 2003
* מילות השירים באלבום
* Gordon Fletcher, Starless and Bible Black, ביקורת ברולינג סטון, 6 ביוני 1974
* Bruce Eder, Starless and Bible Black, ביקורת באתר allmusic
* Benjamin Ray, Starless and Bible Black, ביקורת באתר Daily Vault, 4 בדצמבר 2007

## הערות שוליים

קטגוריה:אלבומי רוק מתקדם
קטגוריה:אלבומי קינג קרימזון
קטגוריה:אלבומים באנגלית
לאו השלושה עשר

שמאל|ממוזער|150px|סמלו
**לאו השלושה עשר** (נולד בשם **ג'ואקינו וינצ'נצו רפאלה לואיג'י פצ'י**; באיטלקית: **Gioacchino Vincenzo Raffaele Luigi Pecci**; 2 במרץ 1810 – 20 ביולי 1903) היה האפיפיור ה-256 של הכנסייה הקתולית מפברואר 1878 עד מותו ביולי 1903.

## ביוגרפיה
הוא נולד ב-2 במרץ 1810 בעיר קארפינטו רומאנו, למשפחת רוזנים איטלקית. בסיום לימודי התאולוגיה והמשפט בסמינר הקתולי בעיר ויטרבו מונה פצ'י לתפקיד נונציו (שגריר מדינת האפיפיור) בבלגיה בשנת 1843. שלוש שנים לאחר מכן קודם לתפקיד הבישוף של העיר פרוג'ה באיטליה. בתחילת שנת 1878 מונה לתפקיד ראש לשכת האפיפיור פיוס התשיעי. שמונה חודשים לאחר המינוי הלך פיוס לעולמו ולאו נבחר על ידי חבר החשמנים לרשת אותו בתפקיד. לאו המשיך את מדיניות קודמו בכל הקשור ליחס העוין לאיחוד איטליה. הוא נחשב לאחד האפיפיורים האינטלקטואליים, וכמי שזכויות הפועלים והעובדים היו חשובים לו ביותר - כפי שבא לידי ביטוי באנציקליקה Rerum novarum שפרסם ב-1891.

בשנת 1896 הופיע בסרט דוקומנטרי בשם *Santità papa* ("הוד קדושתך") והפך לאפיפיור הראשון שהופיע בסרט אי פעם.

לאו השלושה עשר היה האפיפיור המבוגר ביותר שכיהן בתפקיד (מת בגיל 93). תקופת כהונתו היא השלישית באורכה (אחרי קודמו בתפקיד פיוס התשיעי והאפיפיור יוחנן פאולוס השני).
ב-20 ביולי 1903 מת לאו השלושה עשר ברומא, ותחתיו נבחר לכס האפיפיורות פיוס העשירי.ימין|ממוזער|גופתו של האפיפיור מוצבת במהלך טקס קבורתו ביולי 1903.

## ראו גם
* הקונגרס האויכריסטי הבין-לאומי של 1893
*תאודור קוהן
## קישורים חיצוניים

* 
* 

## הערות שוליים

קטגוריה:נונציו (שגרירים אפיפיוריים)
קטגוריה:אפיפיורים איטלקים
קטגוריה:שגרירים בבלגיה
קטגוריה:אפיפיורים במאה ה-19
קטגוריה:איטלקים שנולדו ב-1810
קטגוריה:איטלקים שנפטרו ב-1903
Beat

**Beat** (**קצב**) הוא האלבום השני של קינג קרימזון מאז הפסקה של 7 שנים. זהו האלבום השני בו השתתפו אדריאן בלו על הגיטרה המלווה ועל השירה, וטוני לוין על הבס. למרות זאת שניים מחברי הלהקה היו מהרכב הקלאסי. האלבום כולל להיטים כמו Neal, Jack and Me ו-Heartbeat. זהו האלבום היחיד של הלהקה בלי שיר נושא. הקטע האינסטרומנטלי Requiem היה מועמד לפרס גראמי ליצירת הרוק האינסרומנטלי הטוב ביותר ב-1983.

## רשימת שירים
# "Neal and Jack and Me" – 4:22
# "Heartbeat" – 3:54
# "Sartori in Tangier" – 3:54
# "Waiting Man" – 4:27
# "Neurotica" – 4:48
# "Two Hands" – 3:23
# "The Howler" – 4:13
# "Requiem" – 6:48

## ביצוע
*רוברט פריפ - גיטרה, עוגב, פריפאטרוניקס (טכניקה של מוזיקה אלקטרונית אשר הומצאה על ידי פריפ)
*אדריאן בלו - גיטרה, שירה, תופים בשיר "Sartori in Tangier"
*טוני לוין - סטיק, גיטרת בס, שירה מלווה
*ביל ברופרד - תופים

## קישורים חיצוניים

קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי רוק מתקדם
Three of a Perfect Pair

**Three of a Perfect Pair** (שלושה מזוג מושלם) הוא האלבום העשירי של קינג קרימזון שיצא ב-1984. זהו האלבום האחרון בהרכב הזה של הלהקה (רוברט פריפ, אדריאן בלו, טוני לוין וביל ברופורד). בתקליט הויניל, יש שני צדדים וקראו להם הצד הימני והצד השמאלי ב-2001, יצאו רצועות בונוס שנקראו הצד האחר. באלבום נמצא החלק השלישי של היצירה, Larks' Tongues in Aspic החלקים הראשונים נמצאים באלבום בעל אותו השם. האלבום כולל להיטים כמו שיר הנושא ו-Sleepless. אלבום זה נכשל מבחינה מסחרית ונחשב לאחד מהאלבומים החלשים של הלהקה. מעריצים רבים חשבו שבגלל אלבום זה, קינג קרימזון כבר לא הלהקה אשר הייתה בעבר. לבסוף הלהקה התפרקה שנית, והתאחדה מחדש בשנות ה-90 בשנים אלו קינג קרימזון חזרו אל צלילם המוכר וכך חזרו המעריצים ופופולריות הלהקה עלתה שוב.

## רשימת שירים
# "Three of a Perfect Pair" – 4:13
# "Model Man" – 3:49
# "Sleepless" – 5:24
# "Man with an Open Heart" – 3:05
# "Nuages (That Which Passes, Passes Like Clouds)" – 4:47
# "Industry" – 7:04
# "Dig Me" – 3:16
# "No Warning" – 3:29
# "Larks' Tongues in Aspic (Part III)" – 6:05

## ביצוע
*אדריאן בלו - גיטרה, שירה
*רוברט פריפ - גיטרה
*טוני לוין - סטיק, סינתיסייזר, שירה מלווה
*ביל ברופרד - תופים (אקוסטיים ואלקטרוניים)

## קישורים חיצוניים

קטגוריה:אלבומי קינג קרימזון
קטגוריה:אלבומי רוק מתקדם
קטגוריה:אלבומים באנגלית
Thrak

**Thrak** הוא האלבום האחד-עשר של קינג קרימזון. המיני אלבום Vroom, כלל כמה שירים מהאלבום לפני צאתו של התקליט. האלבום הוקלט בהרכב של "דאבל טריו" של הלהקה. זהו האלבום הראשון בו השתתפו פאט מאסטלוטו וטריי גאן. זהו האלבום האחרון שבו השתתפו ביל ברופורד וטוני לוין.

## רשימת שירים
#"VROOOM" – 4:38
#"Coda: Marine 475" – 2:41
#"Dinosaur" – 6:37
#"Walking on Air" – 4:38
#"B'Boom" – 4:11
#"THRAK" – 3:59
#"Inner Garden I" – 1:47
#"People" – 5:53
#"Radio I" – 0:44
#"One Time" – 5:22
#"Radio II" – 1:03
#"Inner Garden II" – 1:16
#"Sex Sleep Eat Drink Dream" – 4:50
#"VROOOM VROOOM" – 5:50
#"VROOOM VROOOM: Coda" – 3:01

## ביצוע
*רוברט פריפ - גיטרה, מלוטרון
*אדריאן בלו - גיטרה, שירה
*טוני לוין - סטיק, גיטרת בס, שירה מלווה
*טריי גאן - סטיק, שירה מלווה
*ביל ברופורד - תופים, כלי הקשה
*פאט מאסטלוטו - תופים, כלי הקשה

## קישורים חיצוניים

קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי חברת וירג'ין רקורדס
קטגוריה:אלבומי רוק מתקדם
The ConstruKction of Light

**The ConstruKction of Light** הוא האלבום ה-12 של להקת קינג קרימזון שיצא לאור בשנת 2000. זהו האלבום הראשון ללא ביל ברופורד (שהצטרף ב-1973 בשל שעזב את להקת יס) וטוני לוין (שהצטרף ב-1981). באלבום זה, הלהקה התרחקה מסגנון הרוק המתקדם הידוע שלה ולעומת זאת ניכרת ההשפעה של מוזיקת המטאל, אשר באה לידי ביטוי גם באלבום הבא. באלבום הזה יש את החלק הרביעי (מתוך חמישה) של היצירה Larks' Tongues in Aspic שחלקיה הראשונים נמצאים באלבום בעל אותו השם והחלק השלישי שנמצא ב-Three of a Perfect Pair.
## רשימת השירים

## ביצוע
*רוברט פריפ - גיטרה
*אדריאן בלו - גיטרה, שירה
*טריי גאן - גיטרות Warr
*פאט מאסטלוטו - תופים, כלי הקשה

## קישורים חיצוניים

קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי רוק מתקדם
קטגוריה:אלבומי חברת וירג'ין רקורדס
The Power to Believe

**The Power to Believe** הוא אלבום ה-13 של קינג קרימזון שיצא בשנת 2003. המיני אלבום, Happy With What You Have to Be Happy With מכליל כמה משירי האלבום לפני יציאתו של האלבום. גרסות אלטרנטיביות לשירים Eyes Wide Open ו-Happy With What You Have to Be Happy With נמצאים במיני אלבום. הלהקה חזרה לפעולה ב-2009. ב-2012 בראיון, רוברט פריפ שהוא לוקח הפסקה מתעשיית המוזיקה ומשאיר את עתידה של קינג קרימזון כלא בטוח.

## רשימת שירים
#"The Power to Believe I: A Cappella" – 0:44
#"Level Five" – 7:17
#"Eyes Wide Open" – 4:08
#"EleKtriK" – 7:59
#"Facts of Life: Intro" – 1:38
#"Facts of Life" – 5:05
#"The Power to Believe II" – 7:43
#"Dangerous Curves" – 6:42
#"Happy with What You Have to Be Happy With" – 3:17
#"The Power to Believe III" – 4:09
#"The Power to Believe IV: Coda" – 2:29\

## ביצוע
*רוברט פריפ - גיטרה
*אדריאן בלו - גיטרה, שירה
*טריי גאן - גיטרות Warr
*פאט מאסטלוטו - תופים

## קישורים חיצוניים

קטגוריה:אלבומי רוק מתקדם
קטגוריה:אלבומי קינג קרימזון
קטגוריה:אלבומים באנגלית
ויילון ג'נינגס

שמאל|ממוזער|250px
**ויילון ארנולד ג'נינגס** (באנגלית: **Waylon Arnold Jennings**; 15 ביוני 1937 – 13 בפברואר 2002) היה זמר ויוצר קאנטרי אמריקאי וחלוץ של מוזיקת Outlaw country. ב-2001 נכנס להיכל התהילה של הקאנטרי.

## קריירה
לאורך הקריירה נחשב לזמר שערורייתי, שובר מוסכמות ואנטי ממסדי באופן חריף ונרדף על ידי תעשיית המוזיקה עד לכדי יצירת ז'אנר רק עבורו ובודדים כמוהו. הוא היה חברם הטוב של אמני קאנטרי נודעים כמו ג'וני קאש, וילי נלסון וקריס קריסטופרסון. בין 1966 ל-1995 הוציא לאור 54 אלבומים, 11 מהם הגיעו למקום הראשון במצעד הקאנטרי בארצות הברית.

השפעתו של ג'נינגס ניכרת אצל אמנים עכשוויים כמו להקתו של מארשל טאקר, האנק ויליאמס ג'וניור, סטיב ארל, ג'ון אנדרסון  ואחרים. ויילן היה ידוע בנאשוויל בתור "The Singer of Sad Songs" - קולו העמוק סיפר תמיד על כאב ואהבה נכזבת.

שנים רבות עברו עד שזכה להכרה שהתקרבה לזאת של אמנים אחרים בני זמנו, ועיקר חשיפתו הייתה בזכות ביצועים משותפים ואלבומים משותפים לו ולאמנים מפורסמים ממנו כמו ווילי נלסון, ובזכות השתתפותו בתוכניות הקאנטרי של ג'וני קאש. ג'נינס היה חברו הטוב ביותר של קאש בתעשייה, השניים הוציאו ביחד אלבומים משותפים והיו שותפים בדירתם בנאשוויל הרבה לפני שהם פרצו. ידידות ארוכת שנים זאת תרמה רבות לפופולריות של ג'נינגס - למרות מאמצים כבדים של התעשייה להשתיק ולהתעלם ממנו עקב חוסר הקונפורמיות וציות למוסכמות ששררו בתעשיית המוזיקה ובנאשוויל בפרט באותם זמנים. לבסוף זכה למעט עדנה ואחרי עשורים של עשייה זכה לדריסת רגל במוסדות המיינסטרים של הקאנטרי - בין התארים שזכה בהם היו ווקליסט השנה של ה-CMA, ומספר פרסי גראמי על ביצועיו כזמר וכיוצר קאנטרי.

ג'נינגס כתב שיר נושא לסדרה "הרפתקאות בהזארד" וביצע אותו.

ג'נינגס התחתן 4 פעמים ונולדו לו 6 ילדים. הפעם הרביעית הייתה ב-1969 נישא לאמנית הקאנטרי ג'סי קולטר. לזוג נולד ילד אחד, שוטר ג'נינגס, שהמשיך את דרכו של הוריו בתור זמר.

ג'נינגס שחרר 67 אלבומי סטודיו, 21 אלבומי קומפילציה ו-95 סינגלים ש-25 מתוכם הגיעו למקום הראשון במצעד הקאנטרי.

ג'נינגס השתמש בסמים במהלך חלק נכבד מחייו, דבר שהביא למותו ב-2002 באריזונה. על יד קברו שרה אשתו ושותפתו הארוכה לחיים ג'סי קולטר את שירם "Storms Never Last".

## קישורים חיצוניים

* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1937
קטגוריה:אמריקאים שנפטרו ב-2002
ספיניס

**ספיניס** (באנגלית: **Spinneys**) היא רשת סופרמרקטים הפועלת ברחבי המזרח התיכון. הרשת סיפקה מצרכי מזון לבריטים ברחבי שטחי המנדט הבריטי, ובכללם בשטח ישראל של היום. כיום רוב מניותיה של הרשת מוחזקות על ידי חברת ההשקעות Abraaj Capital מדובאי.

## אודות

הרשת הוקמה על ידי ארתור ספיני (Arthur Rawdon Spinney) בבריטניה. ספיני התלווה אל הגנרל אדמונד אלנבי והקים חנות של הרשת בפרבר של אלכסנדריה שבמצרים בשנת 1924, תחילה כספק של חברת הרכבות ואחר כך החל להפעיל שירותי אוטובוס. לאחר מכן הקים חנות בחיפה, אשר מכרה סחורות שקיבל מבריטניה ואחר כך פתח סניפים נוספים, בהם ברחוב ממילא שבירושלים. בעכו הקימה החברה מפעל ששאב מים מינרליים ממעיינות כברי.


HEBREW BUTTER COMMERCIAL POSTER. פוסטר לחמאת בוטנים.D838-015.jpg|כרזת פרסום לחמאה של המותג ספיניס, 1934
Spinney's Mineral Water Factory (מפעל לייצור מים מינרליים ומשקאות קלים בעכו)-ZKlugerPhotos-00132hz-090717068512576f.jpg|מפעל ספיניס בעכו, 1941
Spinney's Mineral Water Factory (מפעל לייצור מים מינרליים ומשקאות קלים בעכו)-ZKlugerPhotos-00132hz-907170685125771.jpg|מפעל ספיניס בעכו, 1941
2011 deli Spinneys HyperMarket grocery Cairo 5384776750.jpg|סופרמרקט ספיניס בקהיר


## קישורים חיצוניים

* 

קטגוריה:רשתות מרכולים
קטגוריה:איחוד האמירויות הערביות: חברות
קטגוריה:המנדט הבריטי: כלכלה
קטגוריה:ארץ ישראל: כלכלה
אדואר-אנרי אבריל

**אדואר-אנרי אבריל** (בצרפתית: **Édouard-Henri Avril**; 21 במאי 1849 – 28 ביולי 1928) היה צייר ופסל צרפתי. הוא נודע תחת שם העט פול אבריל (Paul Avril) בזכות ציוריו הארוטיים. רוב הציורים הללו איירו את המהדורה הצרפתית של הספר De figuris Veneris , אנתולוגיה של כתבים יווניים ורומיים עתיקים בנושאי ארוטיקה, שראתה אור בשנת 1906.

## קורות חיים
אבריל נולד באלג'יר. אביו היה מפקד בלגיון הזרים של הצבא הצרפתי. כמו אביו גם אדואר-אנרי הפך לקצין ושירת ברגימנט ה-51 בחיל הרגלים ואף לחם במלחמת צרפת–פרוסיה בשנת 1870.

אבריל שימש כמאייר לספרים רבים בני זמנו, בהם שלמבו של גוסטב פלובר.

## גלריה

## קישורים חיצוניים

* 

קטגוריה:ציירים צרפתים
קטגוריה:פורנוגרפיה
קטגוריה:צרפתים במלחמת צרפת–פרוסיה
קטגוריה:מעוטרי אות לגיון הכבוד
קטגוריה:צרפתים שנולדו ב-1849
קטגוריה:צרפתים שנפטרו ב-1928
הנרי קאוול

**הנרי קאווֶל** (באנגלית: **Henry Cowell**; 11 במרץ 1897 – 10 בדצמבר 1965) היה מלחין, תאורטיקאי מוזיקה, פסנתרן, מורה, מו"ל ואמרגן אמריקאי.

את תרומתו לעולם המוזיקה סיכם וירג'יל תומסון, שכתב בראשית שנות ה-50 של המאה ה-20:

## חייו
### ילדות ונעורים
הנרי קאוול נולד להורים, שבחרו בדרך חיים אנרכיסטית וייסדו עיתון פילוסופי-אנרכיסטי. התנגדותם לשלטון חלה גם על החינוך הציבורי המקובל. הם בנו קוטג' קטן בשולי מנלו פארק, באזור שהיה עדיין כפרי, שם החלה בנייתה של אוניברסיטת סטנפורד. הנרי קאוול נולד שם, ומנלו פארק היה לבסיסו העיקרי עד 1936.

הנרי גילה כישרון מוזיקלי מגיל צעיר, ואביו ביקש לעשותו לכנר מצליח, אך הלחץ שהופעל עליו מגיל חמש בתקווה להציגו כילד פלא השיג את המטרה ההפוכה והנרי נטש את הכינור. הוריו התגרשו בשנת 1903 והנרי נשאר עם אמו ולאחר שנים אחדות עבר עמה ועם אחיו הבכור לניו יורק. משאבי התרבות העצומים של העיר קסמו לנער המחונן, אך חסרון-כיס שהביאם אל סף רעב אילץ את המשפחה לחזור אל אחות אמו בקנזס.

בשנת 1910 שבה המשפחה למנלו פארק. הנרי החל ללמוד בבית הספר, אך הצקות התלמידים הביאו את אמו להוציאו משם ולחדש את החינוך הביתי, שבו החלה בניו יורק. בעיות בריאות של אמו ומחסור מחריף והולך אילצו את הנרי למצוא דרכים להשתכר כסף למחייתם. בשלב מסוים משך את תשומת לבו של פסיכולוג אוניברסיטת סטנפורד, לואיס טרמן, שעסק אז במחקר בילדים מחוננים בקליפורניה והתרשם מאוד מהיקף הידע, רהיטות הדיבור ואוצר המילים הרחב של הנער המוזנח והפרוע, בד בבד עם שליטתו הירודה בחשבון ובאיות. טרמן סבר, שהנרי קאוול יוכל להצליח בה במידה כמדען או כמוזיקאי.
"רמת משכל כמו שלו", ציין טרמן, "יש גם לאחרים, אבל הנרי יש רק אחד."

קאוול החל להלחין כבר בגיל 10, אך משנת 1913 ואילך, כשהחל לנהל רישום של יצירותיו, התנסה בפרץ יצירתיות. יציאתו הראשונה לקהל כפסנתרן ומלחין התרחשה ב-5 במרץ 1914, בקונצרט בחסות המועדון המוזיקלי של סן פרנסיסקו. בהמשך לכך, דאג טרמן, יחד עם סמיואל סיווארד, פרופסור לאנגלית בסטנפורד, לייסד קרן, שתשחרר אותו מן הדאגה לאמו, שמתה במחלת הסרטן שנתיים לאחר זאת. הקרן הזאת תמכה בהנרי קאוול עד אמצע שנות ה-20' של המאה ה-20.

### לימודים וראשית קריירה
ב-1914 החל קאוול בלמודי מוזיקה באוניברסיטת קליפורניה בברקלי. ראש מחלקת המוזיקה, צ'ארלס סיגר, התרשם ביותר מכישרונו והסדיר לו שיעורי הרמוניה וקונטרפונקט אצל א. ג. סטריקלנד וואלאס סאבין, ושיעורי פסנתר אצל אודה ואלדרופ, והוא עצמו ניהל עמו שיחות שבועיות על מוזיקה עכשווית, שבעקבותיהן ציין, כי קאוול הוא "הסטודנט המבריק הראשון בנסיוני כמורה". קאוול כתב לאחר זמן על סיגר בהערצה יוצאת דופן, והשניים השארו ידידים ועמיתים קרובים לכל חייהם. פירות הקשר הזה הן הרביעיות קצב-הרמוניה (1919-1917) והטיוטה הראשונה של New Musical Resources, שנכתב בעזרתו הספרותית של סיווארד ויצא לאור, לאחר עריכה מקיפה, ב-1930 בניו יורק. שפע האפשרויות שבספר הזה, "תאוריה של יחסיות מוזיקלית" שקוול הגה ועיצב בעצמו, מטביע את חותמו על דורות של מלחינים רדיקליים בארצות הברית ובאירופה.

בשנת 1930 הוא בנה את הריתמיקון הראשון.

## קישורים חיצוניים

* 
* 

## הערות שוליים

קטגוריה:אמריקאים ילידי קליפורניה
קטגוריה:אמרגנים אמריקאים
קטגוריה:בוגרי אוניברסיטת קליפורניה בברקלי
קטגוריה:ביסקסואלים אמריקאים
קטגוריה:זוכי מלגת גוגנהיים
קטגוריה:מו"לים אמריקאים
קטגוריה:מורים למוזיקה
קטגוריה:מלחינים אמריקאים
קטגוריה:פסנתרנים אמריקאים
קטגוריה:תאורטיקאי מוזיקה אמריקאים
קטגוריה:אמריקאים שנולדו ב-1897
קטגוריה:אמריקאים שנפטרו ב-1965
אליאה

**אליאה** (יוונית עתיקה: Ελέα) הייתה מושבה יוונית שנוסדה במחצית המאה השישית לפנה"ס, בדרום איטליה (היא יוון הגדולה) בידי יוצאי אזור פוקיס שביוון. בתחילה נקראה **היילה** (יוונית עתיקה: Ὑέλη). בתקופה הרומית היא כונתה **וליה**, וכיום מצויה בה עיירה בשם קסטלומרה, כשישים ק"מ מדרום לפאיסטום.

תהילתה באה לה מן האסכולה הפילוסופית האלאטית שנוסדה בה בשלהי המאה השישית לפנה"ס, ובראשה עמדו המייסד פרמנידס ואחר-כך זנון איש אליאה ומליסוס. 

בחפירות שנערכו באתר נחשפו קטעים מחומת העיר ואחד משעריה, ושרידי תיאטרון יווני. 

האתר הוכרז כאתר מורשת עולמית.

## לקריאה נוספת
* The Oxford Classical Dictionary, eds. S. Hornbowler and A. Spawforth, Third Edition, Oxford, p.516, s.v. Elea

## קישורים חיצוניים

* 
* 

קטגוריה:איטליה: אתרי מורשת עולמית
קטגוריה:איטליה: אתרים ארכאולוגיים מתקופת יוון העתיקה
ד"ר כץ, מטפל מקצועי

ממוזער|עטיפת ה-DVD של פרקי הסדרה
**ד"ר כץ, מטפל מקצועי** היא סדרת אנימציה אמריקאית אשר שודרה בקומדי סנטרל ברחבי ארצות הברית.

הסדרה שודרה מ-28 במאי 1995 ועד 24 בדצמבר 1999. בנוסף לכך, שלושה פרקים שנגנזו שודרו בשנת 2002. התוכנית כללה 81 פרקים ב-6 עונות. שפת התוכנית הייתה אנגלית, היא לא דובבה לשפות אחרות.

התוכנית נוצרה על ידי "ברבנק, קליפורניה", חברה להפקת אומנויות בידור פופולריות (Burbank, California production company Popular Arts Entertainment), על ידי יונתן כץ וטום שניידר.

## עלילה
התוכנית התרכזה בדמות הראשית ד"ר יוֹנתן כָּץ, דמות מצוירת שדובבה והתבססה על הקומיקאי יונתן כץ. בתוכנית מתואר כץ כפסיכותרפיסט מקצועי, אשר המטופלים שלו הם שחקנים וקומיקאים מפורסמים, בדרך כלל שניים בכל פרק.

## קישורים חיצוניים

קטגוריה:סדרות טלוויזיה אמריקאיות שעלו לשידור בשנת 1995
קטגוריה:סדרות הנפשה אמריקאיות
קטגוריה:קומדי סנטרל: תוכניות וסדרות
קטגוריה:תוכניות טלוויזיה על יהודים ויהדות
ג'יימס ריצ'רד דייקרז

**ג'יימס ריצ'רד דייקרז** הוא שמם של שני אדמירלים בריטיים, אב ובנו.

דייקרז
צ'ארלס מוריס (קצין ימי)

קומודור **צ'ארלס מוריס** (באנגלית: **Charles Morris**; 26 ביולי 1784–27 בינואר 1856) היה קצין בצי האמריקני, ששירותו השתרע על פני המחצית הראשונה של המאה ה-19.

## ביוגרפיה
מוריס נולד בוודסטוק שבקונטיקט. הוא הצטרף לצי האמריקני, וביולי 1799 מונה לפרח קצונה (midshipman). במהלך שירותו ארוך השנים השתתף במלחמה הבלתי רשמית עם צרפת, במלחמות הברבריות ובמלחמת 1812. במרץ 1813 הועלה לדרגת קפטן. 

בתחילת מלחמת 1812 שירת מוריס כלוטננט בפריגטה "קונסטיטושן", ונטל חלק ואף נפצע בקרב בו הכניעה את אה"מ "גרייר". בסוף אותה שנה נמסר לפיקודו הסלופ המלחמתי "אדמס". בשל ההסגר הימי שהטילו הבריטים על מפרץ צ'סאפיק לא הצליחה האונייה לצאת לים אלא ב-18 בינואר 1814. "אדמס" סיירה בחוף האטלנטי של ארצות הברית ובחוף המערבי של אפריקה, לכדה חמש אוניות סוחר ובאפריל אותה שנה חזרה אל סוואנה שבג'ורג'יה. באפריל שוב יצאה האונייה לים, הפליגה צפונה אל חופי ניופאונדלנד ומשם עשתה דרכה מזרחה אל האיים הבריטיים. במהלך הפלגתה תפסה שלל חמש אוניות סוחר נוספות, רדפה אחר שתיים אחרות עד שפך הנהר שאנון וכמעט שנתפסה על ידי אוניית מלחמה בריטית גדולה ממנה. ב-17 באוגוסט, בדרכה חזרה לארצות הברית, עלתה האונייה על שרטון ליד האי הוט (Isle Haute) בנובה סקוטיה וניזוקה קשות, אך הצליחה להגיע מקרטעת אל נהר פנובסקוט שבמיין ונכנסה לנמל המפדן. מוריס ואנשיו הורידו לחוף את תותחי האונייה, ובסיוע מיליציה מקומית ניסו לגונן על האונייה מפני התקפה של חיילים בריטיים שהונחתו בחוף. הניסיון נכשל, והם נאלצו לסגת אל פורטלנד, לא לפני שהטביעו את האונייה כדי שלא תיפול לידי האויב. 

לאחר המלחמה שירת מוריס במועצת המפקחים של הצי מ-1823 עד 1827, וכראש ענף בניית אוניות, הצטיידות ותיקונים מ-1844 עד 1847.

הוא מת בוושינגטון די. סי. ב-27 בינואר 1856.

אוניות אחדות של הצי האמריקני נקראו על שמו.

## מקורות
* ערך זה כולל קטעים מתורגמים מן החיבור *Dictionary of American Naval Fighting Ships*. Digitized copy in: hazegray.org הנמצא כיום ברשות הכלל.

## לקריאה נוספת
* Charles Morris, *Autobiography of Commodore Charles Morris, USN*. Annapolis, Naval Institute Press, 2002.

## קישורים חיצוניים

קטגוריה:אמריקאים ילידי קונטיקט
קטגוריה:קצינים וחוגרים בצי ארצות הברית
קטגוריה:אמריקאים שנולדו ב-1784
קטגוריה:אמריקאים שנפטרו ב-1856
אה"מ סייאן (1806)

אוניית הוד־מלכותו "**סייאן**" (באנגלית: HMS ***Cyane***) הייתה אוניית מפרשים מלחמתית מדרגה שישית (22 תותחים) של הצי המלכותי הבריטי. היא הושקה ב-1806 בשם "קולומביין" (*Columbine*), אך ב-6 בדצמבר אותה שנה הוחלף שמה ל"סייאן". לאונייה הייתה קריירה רבת השגים בצי המלכותי, וב-1847 נתכבדה בצירוף שתי סיכות הנושאות את שמה והקרבות בהם השתתפה ב-1809 וב-1814 למדליית השירות הימי הכללי (Naval General Service Medal). ב-20 בפברואר 1815, במהלך סיור יחד עם אה"מ "לבנט" ליד מדיירה, נתקלו השתיים בפריגטה האמריקנית "קונסטיטושן". בקרב שנתלקח הכניעה "קונסטיטושן" בעלת עוצמת האש העדיפה את שתי האוניות ושבתה אותן. "סייאן" צורפה לצי האמריקני באותו שם, עסקה בין היתר במשימות שיטור להדברת הסחר בעבדים, וב-1836 הוצאה מן השירות ונגרטה.

## קישורים חיצוניים

קטגוריה:אוניות מלחמה בריטיות
קטגוריה:אוניות מלחמה בצי ארצות הברית
סלופ מלחמתי

[שמאל|ממוזער|250px|אוניית הצי האמריקני [קונסטליישן (אונייה, 1854)|"קונסטליישן" (1854), סלופ מלחמתי שנקרא על שמה של הפריגטה המקורית.]] 
**סְלוּפּ מלחמתי** (באנגלית: **Sloop-of-war**) היה כינוייה של אוניית מפרשים מלחמתית בצי המלכותי הבריטי במאות ה-18 וה-19, שנשאה על סיפון התותחים היחיד שלה עד 18 תותחים. מאחר ששיטת דירוג האוניות בצי המלכותי הבריטי כללה רק ספינות בעלות 20 תותחים ומעלה, הקיף המונח "סלופ" את כל כלי השיט המלחמתיים הבלתי מדורגים, כלומר מתחת דרגה שישית, ובהם גם את בריגי התותחים (gun-brig) והקאטרים הקטנים ביותר. בשם "סלופ" נקראו גם אוניות מלחמה ייעודיות כמו אוניות הרעשה ואוניות הבערה כאשר לא מילאו את המשימות המיוחדות להן אלא שימשו בתפקידי סיור וליווי.

במלחמת העולם הראשונה ובמלחמת העולם השנייה השתמשו הבריטים בשם "סלופ" ככינוי לאונייה ייעודית לליווי שיירות, כמו הסלופים מדגם Flower במלחמת העולם הראשונה ומדגם Black Swan במלחמת העולם השנייה, שחומשו בכלי נשק ובאמצעי לחימה נגד מטוסים ונגד צוללות; בצי האמריקאי הן נקראו משחתות ליווי (destroyer escort).

## ראו גם
* סלופ

## קישורים חיצוניים

## הערות שוליים

*
קטגוריה:כלי שיט מלחמתיים
הייסטינגס איזמי

**הייסטינגס ליונל איזמי, ברון איזמי הראשון** (באנגלית: **Hastings Lionel Ismay, 1st Baron Ismay**;  21 ביוני 1887 - 17 בדצמבר 1965) היה איש צבא ודיפלומט בריטי הידוע בשל תפקידו כעוזרו הצבאי של וינסטון צ'רצ'יל בתקופת מלחמת העולם השנייה, וכמזכיר הכללי הראשון של ברית נאט"ו, בין 1952 ל-1957.

איזמי נולד בהודו ב-1887 והתחנך באנגליה, בבית הספר צ'רטרהאוס  ובמכללה הצבאית המלכותית בסנדהרסט. לאחר שסיים את חוק לימודיו באקדמיה הצטרף כקצין לצבא הודו הבריטית. במהלך מלחמת העולם הראשונה שירת בסומלילנד הבריטית, שם סייע בדיכוי מרד "המולה המטורף", מוחמד עבדאללה חסן. ב-1925 היה לעוזר למזכיר הוועדה להגנת האימפריה, (Committee of Imperial Defence - גוף שהיה חלק מממשלת בריטניה בין מלחמת הבורים השנייה למלחמת העולם השנייה, ועסק במחקר ותכנון אסטרטגי). לאחר שהועלה לדרגת קולונל שירת כמזכירו הצבאי של לורד וילינגדון, המשנה למלך בהודו, ואז שב להיות לסגן מזכיר הוועדה להגנת האימפריה בשנת 1936.

ב-1 באוגוסט 1938, כשנה לפני שפרצה מלחמת העולם השנייה, התמנה איזמי למזכיר ועדת ההגנת הקיסרית, והחל בתכנון לקראת המלחמה הקרבה. במאי 1940, כאשר התמנה וינסטון צ'רצ'יל לראש ממשלת בריטניה, התמנה איזמי לעוזרו הצבאי הראשי. בתפקיד זה שימש איזמי כחוליה המקשרת בין צ'רצ'יל וועדת ראשי המטות, שבה ישבו ראשי הצבא הבריטי, הצי הבריטי וה-RAF. איזמי שימש למעשה כחבר נוסף בוועדה, וכמזכיר הוועדה. בתפקידו זה ליווה את צ'רצ'יל לוועידות רבות במהלך המלחמה, בהן דנו ראשי בעלות הברית בניהול המלחמה.

לאחר תום המלחמה נותר איזמי בשירות פעיל למשך שנה נוספת, וסייע בארגון מחדש של משרד ההגנה הבריטי. לאחר מכן פרש משירות פעיל ושימש כראש מטהו של המשנה למלך בהודו הלורד לואי מאונטבאטן. בתפקיד זה סייע בהענקת עצמאות להודו וחלוקתה להודו ופקיסטן. בין 1948 ל-1951 היה יושב ראש המועצה של פסטיבל בריטניה, אירוע חד פעמי חשוב שסייע להעניק לעם הבריטי תחושת שיקום לאחר ההרס שגרמה המלחמה. ב-1951 כאשר שב צ'רצ'יל לשלטון, מינה את איזמי לשר בממשלתו האחראי על היחסים עם מדינות חבר העמים הבריטי, אך איזמי החזיק בתפקיד זה כחצי שנה, ופרש על מנת להיות למזכיר הכללי הראשון של ברית נאט"ו. הוא שירת בתפקיד זה עד שנת 1957 וסייע בהקמתה ובהגדרת שטחי פעולתה של הברית. לאחר פרישתו מנאט"ו, כתב את זכרונותיו, ושירת במגוון של תפקידים ציבוריים ועסקיים. הוא מת בשנת 1965.

## קישורים חיצוניים

* 

קטגוריה:מעוטרי אות השירות המצוין
קטגוריה:קצינים בריטים במלחמת העולם הראשונה
קטגוריה:גנרלים בריטים במלחמת העולם השנייה
קטגוריה:פוליטיקאים בריטים
קטגוריה:נאט"ו: אישים
קטגוריה:מסדר האמבט: אבירים וגבירות הצלב הגדול
קטגוריה:מסדר הבירית: אבירים וגבירות עמיתים
קטגוריה:מעוטרי מסדר עמיתי הכבוד
קטגוריה:מסדר ג'ון הקדוש
קטגוריה:בריטים מעוטרי אות לגיון ההצטיינות
קטגוריה:מעוטרי אות לגיון הכבוד
קטגוריה:בוגרי המכללה הצבאית המלכותית בסנדהרסט
קטגוריה:בריטים שנולדו ב-1887
קטגוריה:בריטים שנפטרו ב-1965
כפאיה

**כפאיה** (בערבית: **كفاية**), או בשמה המלא: **התנועה המצרית למען שינוי** (בערבית: **الحركة المصرية من أجل التغيير**), היא תנועת מחאה במצרים. משמעות השם "כפאיה" הוא "מספיק".
התנועה הוקמה בשנת 2004 ושאבה השראה מההזדהות עם האינתיפאדה השנייה ועם ההתנגדות לפלישה האמריקאית לעיראק בשנת 2003.
בקיץ 2004 בלטה התנועה בהפגנות למען שינוי המשטר, אחרי שהנשיא חוסני מובארכ עשה שינויים בהרכב הממשלה כדי לחזק את תומכי בנו גמאל מובארכ. 300 אישים חתמו על עצומה שהפכה להצהרת היסוד של התנועה. גם הנשיא לשעבר מוחמד מורסי היה בין מייסדיה.
באוקטובר 2004 קרא השופט טארק אל-בשרי לאזרחי מצרים למרי אזרחי. ב-12 בדצמבר הייתה ההפגנה הראשונה שקראה ישירות להדחתו של הנשיא.

## ראו גם
* כיכר א-תחריר
* מפלגת אל-ע'ד

## קישורים חיצוניים

* 

## הערות שוליים

קטגוריה:ארגונים פוליטיים
קטגוריה:מצרים: פוליטיקה
קטגוריה:המהפכה במצרים (2011)
תמותת תינוקות

ממוזער|שמאל|321x321px|שיעור תמותת תינוקות בעולם בשנת 2008
322x322px|ממוזער|שיעור תמותת תינוקות בעולם בשנת 2013
ממוזער|321x321 פיקסלים|שיעור תמותת תינוקות בעולם בשנת 2020
**תמותת תינוקות** היא מוות של תינוקות שטרם הגיעו לגיל שנה. שיעור תמותת התינוקות, הוא מספר התינוקות המתים לאלף לידות ומשמש מדד מקובל לרמת בריאות הציבור באוכלוסייה.

משך אלפי שנים תינוקות מתו עקב מגוון גדול של מחלות זיהומיות. עד לשנים האחרונות  גורם מרכזי לתמותת תינוקות היה התייבשות כתוצאה משלשול, אך שורת צעדים שננקטה לפתרון בעיה זו הביא לצמצום התמותה מסיבה זו. כתוצאה מכך, גורם התמותה העיקרי כיום הוא דלקת ריאות. גורמים נוספים הם תת-תזונה, מלריה, מומים מולדים, זיהום ותסמונת מוות בעריסה.

עד שהתקבלה התאוריה המדעית לפיה חיידקים ווירוסים גורמים למחלות בשלהי המאה ה-19, תמותת תינוקות הייתה גבוהה בהרבה לעומת המצב כיום. באמצע המאה ה-19 שיעור תמותת התינוקות בארצות הברית עמד על 217 לאלף לידות בקרב הלבנים ו-340 לאלף לידות בקרב השחורים. במשך השנים שחלפו מאז חל שיפור ניכר בתחום זה, בזכות מחקרים רבים במיקרוביולוגיה קלינית, שיפור ברמת הרפואה ובתחומים נוספים כמו בריאות הציבור ותשתיות. עד 1955 שיעור תמותת התינוקות ירד ל-30 לאלף לידות, עד 2010 שיעור התמותה ירד ל-7 לאלף לידות, ועד 2022 שיעור התמותה ירד ל-5.5 לאלף לידות - ירידה של 97% לעומת נתוני הלבנים באמצע המאה ה-19.

בעולם כולו ירדה תמותת התינוקות מ-126 לאלף לידות בשנת 1960 ל-57 לאלף לידות בשנת 2001 ול-26 לאלף לידות ב-2023.

קיים פער גדול בין תמותת התינוקות הנמוכה במדינות עשירות, לתמותת התינוקות הגבוהה במדינות עניות. הטבלה הבאה מציגה אומדן לשנת 2012 של המדינות שבשני הקצוות:

נכון לשנת 2010, היו 51 מדינות, בהן שיעור תמותת התינוקות ל-1000 לידות הוא פחות מ-10, כלומר שיעור תמותה פחות מ-1% מהלידות. ברשימה זו נמצאות בעיקר מדינות מערביות בעלות דמוקרטיה מבוססת וכלכלה מפותחת. גם בתוך מדינות אלה קיימים הבדלים - המדינות המובילות כמו יפן או שוודיה הן בעלות שיעור של 3 מקרי מוות בעוד הנתון בארצות הברית עומד על 7. יש מספר מדינות כמו יוון, צ'כיה או פורטוגל שהן בעלות תמותת תינוקות נמוכה מארצות הברית, למרות שמדינות אלה הן בעלות תוצר מקומי גולמי לנפש נמוך בהרבה.

לתמותת התינוקות השפעה מהותית על תוחלת החיים: הצלחה בצמצום תמותת תינוקות היא גורם עיקרי לעלייה בתוחלת החיים הממוצעת.

## תמותת תינוקות בעולם לאורך זמן
הנתונים בטבלה נאספו ופורסמו על ידי האו"ם. המספרים מבטאים את מספר התינוקות שנפטרו לפני שמלאה להם שנה, מתוך אלף לידות.

## ראו גם
* תמותת ילדים
* רצח תינוקות בנות
* מוות נשים בהיריון ובלידה

## קישורים חיצוניים

* תמותת תינוקות 1997–2004 מאפיינים דמוגרפיים ובריאותיים, באתר הלשכה המרכזית לסטטיסטיקה
* 
* 
* 
* 
* 
* 

## הערות שוליים

קטגוריה:דמוגרפיה
קטגוריה:רפואת ילדים
קטגוריה:רווחת הילד
קטגוריה:ינקות
קטגוריה:מות ילדים
קטגוריה:בריאות הציבור
קטגוריה:ביוסטטיסטיקה
שכחו אותי בבית 4

**שכחו אותי בבית 4** (באנגלית: **Home Alone 4**) הוא סרט משפחה-קומדיה אמריקאי בבימויו של דניאל רוד, שיצא לרגל חג המולד לטלוויזיה ברשת ABC ב-3 בנובמבר 2002.

## תקציר עלילה
העלילה עוסקת במשפחת מקאליסטר: קייט האמא, פיטר האבא, באז הילד הבכור, מייגן האמצעית וקווין הקטן. עברו 8 חודשים, מאז שקייט (קלרה קרי) ופיטר (ג'ייסון בייג'ה) התגרשו, ופיטר עמד להתחתן עם אישה בשם נטלי (ג'ואנה גוינג).

פיטר רצה שילדיו יכירו קצת יותר את נטלי (אשר עומדת להיות אמם החורגת), ולכן כאשר הגיע חג המולד, הוא הזמין אותם לבוא אליו בחגים, אך ילדיו סירבו להצעה. עבר יום וקווין (מייק ווינברג) התאכזב ממשפחתו אשר לא נענית לבקשותיו, והוא נזכר שיש לו הזמנה פתוחה אל אביו. קווין הגיע לביתה של נטלי, שמפנקת אותו עד מאוד. שם הוא פגש את מר פרסקוט המשרת (אריק אברי), ואת מלי המנקה (ברברה בבקוק). אחרי כמה ימים קווין פגש את מארב הגנב (פראנץ' סטיוארט) שאותו הוא כבר מכיר ואת אשתו וירה ואמו מלי. לבסוף הוא מנצח וכולם חוגגים את חג המולד.

## שחקנים

## קישורים חיצוניים

קטגוריה:סרטי 2002
קטגוריה:סרטי המשך אמריקאיים
קטגוריה:סרטי חג המולד
קטגוריה:סרטי טלוויזיה אמריקאיים
קטגוריה:סרטי פוקס המאה ה-20
קטגוריה:שכחו אותי בבית (זיכיון)
זאב ארקטי

ממוזער|זאב לבן בגן החיות ברלין
**זאב ארקטי** או **זאב לבן** (שם מדעי: *Canis lupus arctos*) הוא תת-מין של הזאב המצוי בסוג כלב. זאבים ארקטיים מצויים בצפון קנדה, אלסקה וצפון גרינלנד.

לזאבים ארקטיים פרווה לבנה המותאמת לצבע השלג ואנטומיה דומה לזו של הזאב המצוי.

## תת-מין
הזאב הארקטי תואר לראשונה כתת-מין עצמאי, על ידי הזואולוג הבריטי רג'ינלד פוקוק בשנת 1935, לאחר שבחן גולגולת מהאי מלוויל. החל משנת 2005, הזאב הלבן מוכר כתת-מין על ידי ה-"MSW3". עם זאת, מחקרים חדשים שנעשו על ה-DNA של הזאב, על פי DNA מיטוכונדרי, שהוא אינו ייחודי, ומצביעים על כך שהתיישבותו בארכיפלג הארקטי, בצפון אמריקה, היא חדשה יחסית, ולכן אין בכך כדי להצדיק את מעמד תת-המין המיוחס לו.

## פיזיולוגיה
זאב ארקטי הוא זאב בינוני בגודלו, ביחס לשאר תת-המינים של זאב מצוי, והוא דומה לתת-המין הזאב הצפון-מערבי. ניתן להבדיל בין שני תת-המינים האלו לפי צבע הפרווה, פרוות הזאב הלבן היא בצבע לבן חזק, לעומת צבע הפרווה הלבן-אפור של הזאב הצפון-מערבי. כמו כן, גולגולתו של הזאב הארקטי צרה יותר.

בניגוד לתת-מינים האחרים ביבשת אמריקה, הזאב הארקטי מעולם לא היה יעד לצייד מסיבי. האזור בו הוא חי, מאוכלס בבני אדם, ועל כן, הזאב הארקטי לא פוחד מבני האדם, ולעיתים הוא יוצר קשר עם אנשים.

## תפוצה ואזור מחיה
הזאב הארקטי מאכלס את האזור הארקטי של קנדה, כולל הארכיפלג הארקטי הקנדי, חלקים באלסקה וצפון גרינלנד. אזור מחייתם משתרע מקו רוחב 70 מעלות וצפונה. הם חיו בצפון אמריקה מעל ל-2 מיליון שנה. כאשר הם מוצאים מאורה, הם מכינים מספר חדרים לגורים ולאוכל. הזאב הארקטי הוא התת-מין היחיד של הזאב האפור שניתן למצוא אותו בכל תחום מחייתו המקורי, בעיקר בזכות זה שבתחום מחייתם הם נתקלים בבני האדם לעיתים נדירות. זהו גם תת-המין היחידי שאינו תחת איום של הכחדה, אזור מחיתם הנידח מצביע על כך שהם בטוחים יחסית מפעילויות אדם הן בצייד והן בהרס אזור המחיה.

אזור המחיה שלהם כל כך נידח וקיצוני, שרק מעט מדענים חקרו את עולמם בזמן החורף הארוך והחשוך. אפילו מרבית האינואיטים חיים דרומה יותר מהזאב הארקטי. כתוצאה מכך, פרטים רבים על חייהם במהלך מרבית השנה לא ידועים.

## צייד
כמו רוב הזאבים, זאבים ארקטיים צדים בלהקות. הם ניזונים מאייל הצפון וכבש המושק, אך גם מארנבת ארקטית, כלבי ים, עופות ולמינגים. כתוצאה מהמחסור בטרף, הם משוטטים באזורים נרחבים, עד ל-2,600 קמ"ר, ועוקבים אחר נדידת איילי הצפון דרומה במהלך החורף. הם אינם רצים מהר אלא מסתמכים על הכושר וסיבולת שלהם להתיש את הטרף.

לזאב בוגר יש 42 שיניים, הנשק העיקרי שלהם בציד. הם בולעים מזון בחתיכות גדולות בלא שהם כמעט לועסים אותו כלל. הם אוכלים את כל הטרף שלהם, כולל עצמות. זאבים יכולים לאכול עד 9 קילוגרמים של בשר בארוחה אחת. לאחר שהם שבים מהציד הם מקיאים חלק מהאוכל לגורים הרעבים.

## רבייה
הודות לקרקע הארקטית הקפואה, והקושי התמידי שהיא מציבה לחפירת מאורות, זאבים ארקטיים משתמשים בדרך כלל  במחסות סלעים ומערות במקום. לאחר תקופה של 63 עד 75 ימים, הנקבה ממליטה בסוף מאי - תחילת יוני, כחודש אחרי הזאב האפור. לרוב נולדים בין 3-2 גורים, אולם יכולים להיוולד עד 12 גורים בהמלטה אחת. מספר זה גבוה מן הזאב האפור הממליט בדרך כלל  5-4 גורים. הגורים נולדים עיוורים ונסמכים על אמם שתגן עליהם ותספק להם מזון. בגיל 5 שבועות הם מורשים לצאת מחוץ למאורתם. זאבים אחרים בלהקה עשויים לעזור לטפל בגורים בזמן שאמם צדה.

## קישורים חיצוניים

* על הזאב הלבן, באתר המרכז הבינלאומי לזאבים (אנגלית)

קטגוריה:טקסונים שתוארו בידי רג'ינלד אינס פוקוק
קטגוריה:כלב
קטגוריה:קנדה: יונקים
קטגוריה:גרינלנד: יונקים
קטגוריה:בעלי חיים שתוארו ב-1935
חוסיין פתאל

**ברוס וושינגטון** (אנגלית: Bruce Washington; 3 באפריל 1973- 10 ביולי 2015), הידוע יותר בשם הבמה שלו, **חוסיין פתאל** (Hussein Fatal), היה ראפר אמריקאי וחבר בקבוצת אאוטלוז אותה הנהיג הראפר טופאק שאקור.

## ביוגרפיה
החל לכתוב שירי ראפ בגיל צעיר, ובמקביל עסק במכירת סמים. פגש את הזמר טופאק שאקור דרך חבר מבית הספר, יאקי קדאפי, חבר בקבוצת אאוטלוז של שאקור. שאקור, שהעניק לכל חבר בקבוצה כינוי של רודן צבאי ידוע, נתן לוושינגטון את הכינוי "חוסיין פתאל", על שם נשיא עיראק, סדאם חוסיין. במסגרת הפעילות בקבוצה השתתף פתאל בשירים של שאקור, בהם השיר "Hit 'Em Up" (1996).

לאחר רצח שאקור ב-7 בספטמבר 1996, חזרו קראפי ופתאל לניו ג'רזי. חודשיים מאוחר יותר נרצח קדאפי. פתאל חזר לסחור בסמים. לאחר לידת בתו הראשונה ב-1997, הפסיק את עסקי הסמים וחתם בחברת התקליטים "Relativity". אלבומו הראשון, "In the Line of Fire", יצא ב-1998. חברת התקליטים נקלעה לקשיים כלכליים והאלבום לא זכה לקידום מכירות; ההתעניינות בו מצד קונים ומבקרים הייתה נמוכה.

פתאל עבר לחברת התקליטים "Rap-a-Lot Records" והחל לעבוד על תקליטו השני, לצד ראפרים ידועים, אך נעצר ב-1999 באשמת תקיפה שהתרחשה שלוש שנים לפני כן. הוא שוחרר למעצר בית ב-2001, וזכה לחנינה ב-2002. בסוף אותה שנה הוציאה חברת התקליטים את אלבומו השני, "Fatal".

ב-2003 התארח פתאל בארבעה שירים באלבומו של ג'ה רול. בנוסף התארח בשיר של אשנטי. בהמשך הקים לייבל עצמאי משלו והוציא דרכו מספר מיקסטייפים וכן את אלבומו השלישי, "Born Legendary". ב-2010 התאחד עם חבריו לקבוצת אאוטלוז ויחד הוציאו מספר אלבומים משותפים.

פתאל נהרג בתאונת דרכים ב-10 ביולי 2015.

## דיסקוגרפיה

;אלבומי סולו
**In the Line of Fire* - יצא ב-31 במרץ 1998
**Fatal* - יצא ב-19 בנובמבר 2002
**Born Legendary* - יצא ב-16 ביוני 2009

;אלבומים משותפים
**Thug in Thug Out* - עם יאנג נובל, יצא ב-11 בספטמבר 2007
**Outkasted Outlawz* - עם Nutt-So, יצא ב-2010
**Killuminati 2k10* - עם אאוטלוז, יצא ב-2010
**Killuminati 2k11* - עם אאוטלוז, יצא ב-2011
**Perfect Timing* - עם אאוטלוז, יצא ב-2011

## קישורים חיצוניים
* 

* Hussein Fatal: Remembering Tupac

קטגוריה:ראפרים אמריקאים
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1977
קטגוריה:אמריקאים שנפטרו ב-2015
גדאל סאלסקי

**גדאל סָאלֶסקי** (**Gdal Saleski**; 11 בפברואר 1888 – 8 באוקטובר 1966) היה צ'לן, מלחין וסופר יהודי אמריקאי ממוצא רוסי (אוקראיני).

## קורות חיים
סאלסקי נולד בעיר קייב שבדרום-מערב האימפריה הרוסית (אוקראינה). בנעוריו שר בבית כנסת בעיר. ב-1904 התקבל לבית הספר המלכותי למוזיקה של האגודה המוזיקלית של רוסיה בקייב ולמד נגינה בצ'לו בהדרכת פרידריך וילגֶלמוביץ' מוּלֶרט (Мулерт). ב-1905, בעקבות הפוגרומים, היגר משפחתו לגרמניה והתיישב בלייפציג. שם למד בבית הספר הגבוה למוזיקה ולתיאטרון בלייפציג נגינה בצ'לו אצל יוליוס קלֶנגֶל, קומפוזיציה אצל מקס רֶגֶר ותזמור אצל שטפל קרֶהל (Krehl).

לאחר שזכה במלגת פרס מנדלסון, ניגן בתזמורת הגוונדהאוס שבלייפציג בניצוחו של ארתור ניקיש. ב-1910 התפרסם כצ'לן-הסולן של התזמורת הפילהרמונית של קייב בניצוחו של גאורג שנפויגט, ובעקבות זאת הוזמן לנגן בערי רוסיה וגרמניה, והתקרב לאלכסנדר גלאזונוב. מ-1915 התגורר בסקנדינביה וניגן בעריה.

ב-1922 היגר לארצות הברית והתיישב בניו יורק. בסוף שנות ה-20 עבד להוליווד, שם שימש כצ'לן הראשון של יונייטד ארטיסטס. בסוף שנות ה-30 שב לניו יורק. במשך שנים ניגן כצ'לן ראשון בתזמורת הפילהרמונית של רוצ'סטר בניו יורק. כן היה סולן בהתזמורת הסימפונית של רשות השידור הלאומית שבניצוח ארתורו טוסקניני מעת ייסודה ב-1937. בנוסף ניגן כנגן אורח בתזמורות שונות, בהן התזמורת הפילהרמונית של לוס אנג'לס, בהרכבים שונים של מוזיקה קאמרית, וכן הופיע ברסיטלים רבים (כמה בקרנגי הול).

סאלסקי חיבר יצירות שבוצעו: לתזמורת מיתרים, יצירות סולו לפסנתר, דואט לצ'לו וכינור ועוד.

בשנת 1927 פרסם את הספר "מוזיקאים נודעים מגזע נודד: רשימות ביוגרפיות של אנשי שם מצוינים ממוצא יהודי בעולם המוזיקה", וב-1949 הוציא מהדורה מורחבת שלו, תחת הכותרת "מוזיקאים נודעים ממוצא יהודי". בספר זה הביא מבחר ביוגרפיות של מוזיקאים יהודים, כאשר הקריטריון הוא אתני, ולא השתייכות דתית או לאומית.

ב-1951 חזר מערבה ללוס אנג'לס. בספטמבר אותה שנה נישא לאיזבל רוס (Ross) (1901–1968), שלה היה נשוי עד מותו.

סאלסקי נפטר כתוצאה ממחלת לב בסתיו 1966 בלוס אנג'לס, בגיל 78. נקבר במאונט סיני ממוריאל פארק (Mount Sinai Memorial Parks) שבשכונת הוליווד הילס בלוס אנג'לס.

## ספרו

* *Famous Musicians of a Wandering Race: Biographical Sketches of Outstanding Figures of Jewish Origin in the Musical World*, New York: Bloch Pub. Co., 1927.
** מהדורה מורחבת: *Famous musicians of Jewish origin*, New York: Bloch Pub. Co., 1949.


## קישורים חיצוניים

* גדאל סאלסקי באתר WorldCat Identities
*  (על ספרו "מוזיקאים מפורסמים ממוצא יהודי")

* GDAL SALESKI, 74, CELLIST, IS DEAD; Instrumentalist in Leading Groups Also Composed, *[[הניו יורק טיימס]]*, October 9, 1966 (נקרולוג) (צפייה מלאה בתשלום)


## הערות שוליים

קטגוריה:מוזיקאים יהודים אמריקאים
קטגוריה:צ'לנים יהודים רוסים
קטגוריה:צ'לנים יהודים אמריקאים
קטגוריה:מלחינים יהודים אוקראינים
קטגוריה:מלחינים יהודים אמריקאים
קטגוריה:סופרים יהודים אמריקאים
קטגוריה:חוקרי מוזיקה יהודית
קטגוריה:אנציקלופדיסטים יהודים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1966
גנג'ו גולן

**גֶנְג'וֹ גולן** (בטורקית: **Genco Gülan**; ) הוא אמן קונספטואלי עכשווי ותאורטיקן, שמתגורר ועובד באיסטנבול. עבודתו משתמשת בטכניקות שונות הכוללת ציור, רדי מייד, רישום, פיסול, צילום, ביצועים ווידאו. עבודתו עוסקת לעיתים קרובות בנושאים פוליטית, חברתיים ולעיתים עם מסרים תרבותיים. הוא דוחה את התיוג של כאומן מודרני או מינימלי. הוא מתאר את עבודתו כאמנות רעיון.

## ביוגרפיה
גולן למד מדע המדינה ואמנות באוניברסיטת הבוספורוס (Boğaziçi Üniversitesi) באיסטנבול, וקיבל תואר שני בניו מדיה בניו סקול, ניו יורק. גולן הציג במוזיאונים שונים ברחבי העולם. במהלך השנים זכה בפרסים מאת בי פי, ליונס (BP, Lions). הוא מלמד באקדמיה מימאר סינאן (Mimar Sinan Academy) ובאוניברסיטת הבוספורוס (Boğaziçi Üniversitesi).

עבודותיו כוללות יצירות פיסול מודרני ו-וידאו ארט מדיה חדשה, אמנות מושגית, אמנות עכשווית ומיצגים שונים, תוך שימוש בחומרים יוצאי דופן כגון מנורות.
גולן מאמין שהעתיד של האומנות מתקשר עם ביו-טכנולוגיה, בינה מלאכותית ותקשורת דיגיטלית.

עבודות האמנות הקונספטואליות שלו חוקרות את היחס בין חברה לתרבות דרך ציור, פיסול, מדיה חדשה ואמנות מיצג. בנוסף לאמנות קלאסית, כתאורטיקן מוצלח, הוא כתב ספר, הוא מפרסם מאמרים ומתן הרצאות

גנג'ו גולן הקים "איסטנבול מוזיאון לאמנות עכשווי" כפרויקט אמנות בשנת 1997. הפרויקט הוא מוזיאון אינטרנט עצמאי שהתפתח במשך שנים מאז הקמתו. לאחרונה הוא הציג בברלין ב"Erste Lebende Kunst המוזיאון" (המוזיאון לאמנות החי הראשון) לצד טים אולריך (Tim Ulrich).

## לקריאת נוספת

* Graf, Marcus. Concepual Colors of Genco Gulan, Revolver Publishing, 2012. 
* Gulan, Genco. De-constructing the Digital Revolution, LAP, 2009. 


## קישורים חיצוניים

* 

* Galerie Artist, Berlin
* Banff Centre, Canada
* Rhizome, New Museum, NY. NY.
* Java Museum, Cologne
* Pg Art Gallery, Istanbul
* Sovereign Art, הונג קונג

## הערות שוליים

קטגוריה:אמני פופ ארט
קטגוריה:אמני וידאו ארט
קטגוריה:אמנים טורקים
קטגוריה:טורקים שנולדו ב-1969
הנרי למברט

**הֶנְרִי לֶמְבֶּרְט** (באנגלית: **Henry Lambert**; ? - 4 בינואר 1813) היה קצין בצי המלכותי הבריטי שהשתתף במלחמות המהפכה הצרפתית, המלחמות הנפוליאוניות ומלחמת 1812. במהלך הקריירה הארוכה שלו שירת למברט באוניות רבות, ונטל חלק בפעולות קרביות אחדות ובהן כיבוש האי הצרפתי ראוניון באוקיינוס ההודי. הוא זכור בעיקר כקפטן של הפריגטה "ג'אווה", שהוכנעה לאחר קרב עקוב־דם במלחמת 1812 על ידי הפריגטה האמריקנית "קונסטיטושן". למברט נפצע אנושות בקרב ומת ימים אחדים אחר כך בסלבדור שבברזיל.

## שירותו בצי
למברט היה בנו של קפטן רוברט למברט, והצטרף לצי בגיל צעיר, ב-1795. האונייה הראשונה בה החל את שירותו הייתה אה"מ "קאמברלנד" (74 תותחים), שהוצבה בים התיכון, עימה השתתף בקרב איי ייר (îles d'Hyères). בשש השנים הבאות הוסיף למברט לשרת בים התיכון באוניות "וירג'ין (44 תותחים) ו"סאפוק" (74 תותחים), וב-1801 הועלה לדרגת לפטננט. הוא עבר אל אה"מ "ויקטוריוס", וב-1802 – השנה בה נחתם שלום אמיין – אל אה"מ "סנטוריון".

כשהתחדשה המלחמה, ב-1803, הועלה למברט לדרגת קומנדר וקיבל את הפיקוד על אה"מ "וילהלמינה". שנה אחר כך קיבל דרגת פוסט קפטן ואת הפיקוד על אה"מ "סן פיורנצו" (38 תותחים) בתחנת הצי בתת-היבשת ההודית. בפברואר 1805 לכד למברט את הפריבטיר הצרפתי "פסישה" (Psyché, 36 תותחים), וביוני אותה שנה שב לאנגליה. ב-1808 נמסר לו הפיקוד על הפריגטה "אִיפִיגֶ'נָאיה" (36 תותחים), שהוצבה תחילה בקוויבק ואחר כך הועברה אל האוקיינוס ההודי. אונייתו צורפה אל השייטת בפיקודו של ג'וסייאס רולי שהטילה מצור על איל בונפרט (ראוניון) ואיל דה פראנס (מאוריציוס), וביולי 1810 השתתף למברט בנחיתה בחוף והתקפה על איל בונפרט. חודש אחר כך יצאה "איפיג'נאיה" עם אוניות נוספות להתקפה על מעגן גרנד פורט באיל דה פרנס. הפעולה, בפיקודו של סמיואל פים, נחלה כישלון צורב כתוצאה מאי ידיעה מדויקת של המקום. האוניות עלו על שרטונות, שתי פריגטות טבעו ושתיים אחרות ובהן "איפיג'נאיה" ניזוקו קשות ונפלו לידי האויב. למברט ואנשיו שוחררו מן השבי לאחר התקפה מוצלחת על איל דה פראנס. הוא עמד בפני בית דין צבאי כנהוג במקרה של אובדן אונייה, ולאחר חקירה זוכה מכל אשמה. "איפיג'נאיה" עצמה חולצה משבייה.

ב-1812 ניתן ללמברט הפיקוד על אה"מ "ג'אווה" (38 תותחים), פריגטה ישנה שנתפסה שלל במערכה במאוריציוס. ב-29 בדצמבר נתקלה "ג'אווה" בחופי ברזיל ב"קונסטיטושן", פריגטה אמריקנית גדולה וחזקה ממנה פי כמה. לאחר קרב מר ועקוב־דם נכנעה "ג'אווה" ונפלה לידי האויב. למברט עצמו נפצע אנושות בחזהו מכדור מוסקט. הרופא של "קונסטיטושן" ניסה להצילו, אך הוא מת מפצעיו ב-4 בינואר 1813 בסלבדור ונקבר למחרת היום.

## מקורות
* הערך Lambert, Henry בתוך: J. K. Laughton . *Oxford Dictionary of National Biography*.

קטגוריה:קציני הצי המלכותי הבריטי
קטגוריה:אנשי צבא במלחמות נפוליאון
קטגוריה:בריטים שנפטרו ב-1813
תחנת כיבוי אש

ממוזער|250px|תחנת כיבוי אש עם כבאיות.

**תחנת כיבוי אש** היא אתר המשמש את מערך שירותי כבאות והצלה כנקודת הזנקה לאירועים אליהם הם נקראים.

בישראל ובארצות מתוקנות רבות קיימות מספר תחנות כיבוי אש, אשר נועדו לתת מענה עבור העיר או הרשות המקומית שנמצאות בשטח האחריות שלהן.

תחנת כיבוי האש מיועדת לאחסן ולתחזק את הציוד והכבאיות המשמשים את צוות מכבי האש.
בנוסף לכיבוי שרפות, הכבאים עוסקים גם בשאיבת מים מבתים שהוצפו, בחילוץ ובתקלות אחרות.

בכל תחנת כיבוי ראשית נמצא חדר מבצעים תחת אחריות מוקדן בכפיפות לקצין המשמרת.
צוותי כיבוי האש עובדים במשמרות כך שהתחנה תהייה מאוישת לאורך כל שעות היממה. על כן עליה להכיל חדרים לשימוש העובדים, כגון מטבחון וחדר לינה למשמרות הלילה.

בישראל משמשת תחנת הכיבוי גם עבור צופי אש, שהם בני נוער, המתנדבים בשירותי הכבאות וההצלה לצד הכבאים. 
המכללה הלאומית לכבאות והצלה מיועדת להכשיר את הכבאים כיצד להשתמש בכל הציוד אשר נמצא בתחנה.

## קישורים חיצוניים

* האתר הרשמי של הרשות הארצית לכבאות והצלה בישראל

## הערות שוליים

קטגוריה:כיבוי אש
זרח הכושי

**זֶרַח הַכּוּשִׁי** מוזכר במקרא כמי שיצא למלחמה באסא ונחל תבוסה קשה:
. אסא התפלל לה': . לאחר התפילה, אסא רדף את הכושים והכה אותם עד גרר, לקח מהם הרבה שלל, ובזז את הערים שהיו בדרכו.

במחקר המדעי המודרני מקובל שזרח הכושי היה ראש שבטי נוודים או נוודים למחצה, ושהסיפור מגזים בתיאור כוחו הצבאי ובכך שהיו לו מרכבות. עם זאת הושמעו במחקר גם דעות לפיהן זרח היה אחד הפרעונים או נציבו, או שאין לסיפור כל יסוד מציאותי.

## זיהוי
דעות מרכזיות שהובעו ביחס לזהותו של זרח הכושי הן: שאין לסיפור כל יסוד מציאותי; שזהו פרעה שמוצאו מכוש, ושמדובר באוסורכון הראשון ; שזהו נציב שפרעה שישק (שושנק הראשון) השאיר בגרר לאחר מסעו לארץ ישראל ולדרומה; שזהו ראש שבטי נוודים או נוודים למחצה, שהסיפור מגזים בתיאור כוחו הצבאי הכולל מרכבות.

מבין דעות אלה, המקובלת ביותר במחקר היא האחרונה.

המונח "כושי" מתפרש בדרך כלל כמתייחס לממלכת כוש, שכמה משושלות מלכי מצרים באו ממנה. אולם הפרעה הרלוונטי יכול להיות רק אוסורכון הראשון  מהשושלת העשרים ושתיים של מצרים, שמוצאה מנוביה ולא מכוש. בנוסף, אין בסיפור כל זכר למצרים, ובכך נחלש מאוד גם הטיעון שמדובר בנציב מצרי אותו השאיר פרעה שישק, קודמו של אוסורכון, בגרר.

אשר לטיעון כי אין לסיפור כל יסוד מציאותי, הריהו מתבסס בעיקר על הטענה, שבפני עצמה לא היו עליה עוררין במחקר, לפיה הסיפור, שאינו מופיע בספר מלכים, נכתב בידי מחבר ספר דברי הימים עצמו (הכרוניסט), וזאת הן בשל סגנונו והן בשל האופן בו מודגש ההיבט הדתי שבסיפור (תפילת אסא). למרות זאת נוטים החוקרים, שאינם מערערים על הטענה עצמה, לחשוב כי הטקסט מבוסס על מקור שעמד לפני הכרוניסט, גם אם הוא עצמו כתב את הסיפור.

## מהלך המלחמה
לפי הסיפור זרח הגיע למרשה, לא נאמר מאין, והקרב התרחש בגיא צפונה למרשה. אסא הביס את הכושים, רדף אחריהם עד גרר, ואף הרס את הערים סביב גרר ומאהלי מקנה סביבה, וחזר עם שלל רב. יוחנן אהרוני מתאר את מהלך הקרב בצירוף מפה.

## במורשת ישראל
במדרש אסתר רבה, פרשה א, פרק יב "על כיסא מלכותו" אומר רבי שמואל בר נחמן כי כיסא שלמה המלך נגזל בידי שישק, ממנו נלקח על ידי זרח הכושי, והוחזר לירושלים בידי אסא. (ואחר המשיך להתגלגל ברחבי העולם עם הכיבושים השונים). בדומה לכך אומר רבי שמעון במסכת פסחים כי שישק מלך מצרים לקח את הרכוש שהוציאו ישראל ממצרים, משם הוא עבר לזרח, ומשם לאסא, וכן הלאה.

במדרש איכה רבה פתיחתא ל' (כלומר הפתיחה השלושים למגילת איכה) מביא זבדי בן לוי ארבעה מלכים ממלכי יהודה שיכולת הלחימה שלהם יורדת. אחד מהמלכים הוא אסא שרדף את זרח הכושי אך הניצחון הסופי היה ניסי.

## ראו גם
* מלחמת אסא והכושים

## לקריאה נוספת
* בוסתנאי עודד, '''תולדות עם ישראל בימי בית ראשון''', כרך ב, יחידה 4 פרק 4.6.2, "המלחמה בזרח הכושי", בהוצאת האוניברסיטה הפתוחה
* מדרש רבה, מגילת אסתר, באתר דעת

## הערות שוליים

קטגוריה:כושים
קטגוריה:אישים בספר דברי הימים